Skrivet eo ar romant-mañ e brezhoneg eeun hag evit ar vugale, met muioch evit ar vugale bet eget evit ar re a-vremañ moarvat ; ret eo anavezout ar Bibl evit saouriñ an istor.  Ar paotrig Alanig zo klañv deiz an Nedeleg ; debriñ a ra re a chokolad. E hunvre a gas anezhañ da heul an tri roue eus ar chraoù Nedeleg e lechioù pe senennoù brudet eus ar Bibl. En em gavout a ra ivez gant tud tost dezhañ, cheñchet un disterig.  Diamzeriet eo bet an traoù a-ratozh gant ar skrivagner, pezh a ziskouez un ijin frouezhus diazezet war eñvorennoù ha sorchennoù e yaouankiz.  Meur a wezh em eus bet tro da lenn ar romantig-mañ ha bewezh em eus kavet dedennus, plijus ha hoalus anezhañ.